Laura Horelli

Laura Horelli (s. 1976 Helsinki) on suomalainen kuvataiteilija. Hän on asunut ja työskennellyt Berliinissä vuodesta 2001 lähtien.

Horelli on opiskellut Helsingissä ja Frankfurt am Mainissa. Hän sai vuonna 2011 saksalaisen Hannah Höch -tukipalkinnon, joka myönnetään Berliinissä asuville naistaiteilijoille. Horelli tekee videoita, joissa hän käyttää usein perhevalokuvia ja esittää kommentteja. Hänen töitään on ollut esillä muun muassa Venetsian biennaalissa 2001 ja 2009, Manifesta 5 -näyttelyssä 2004, Kiasman ARS-näyttelyissä 2001 ja 2011.

Hänen äitinsä oli ravitsemisterapeutti Helena Horelli.

Lähteet

Suomalaiset videotaiteilijat
Vuonna 1976 syntyneet
Elävät henkilöt